gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7857, del 24-08-2016 (2016/5983)

Notificació de la sentència dictada en el judici verbal número 18/2016.
-----------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5983


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 18/2016. [2016/5983]  
Judici verbal (reclamació possessió 250-1.4) número 18/7194-FH.  
De: Iniciativas Blasco & Costa, SL.  
Procurador: Jaime González-Botas Ladrón de Guevara.  
Contra: Cecilia Ivars Ivars.  
En aquest procediment JVB número 18/2016, seguit en el Jutjat de Primera Instància número 5 de Dénia, s'ha dictat la sentència que, literalment, diu així:  
  
«Estime la demanda interposada per Iniciativa Blasco & Costa, SL, representat pel procurador dels tribunals Jaime González-Botas Ladrón de Guevara i defés pel lletrat José Manuel Vila Ribes, contra Cecilia Ivars Ivars, i condemne Cecilia Ivars Ivars a cessar immediatament tot acte de possessió de la finca registral 20919 del Registre de la Propietat de Teulada, habitatge siti a Teulada, partida de les Sorts, integrada en la unitat d'actuació denominada UA M/3 del pla general d'ordenació urbana número 60 general, habitatge número 5, planta primera del bloc II, tipus A, i deixar-la lliure i expedita a disposició de la part actora. I s'abstindrà de realitzar qualsevol acte que puga pertorbar la possessió de la finca per part de l'actora. Tot això amb expressa imposició de costes.  
  
Contra aquesta sentència es pot interposar un recurs d'apel·lació en el termini de 20 dies comptador des de la notificació a les parts.  
Aquesta és la meua sentència, que pronuncie, mane i firme.»  
  
Dénia, 1 de juliol de 2016.- La lletrada de l'Administració de Justícia: Paloma Viñas Tormo.
Diari Oficial de la Generalitat Valenciana


Sumari del DOGV 7857, del 24-08-2016 (2016/6137)

Convocatòria d'un lloc de cap de secció administrativa, per concurs de mèrits.
------------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/6137


Data del document
:   25-07-2016

Organisme emissor
:   Ajuntament d'Almoradí

Tipus de document
:   Anunci

Descriptors 

:   * Almoradí
    * concurs administratiu

Convocatòria d'un lloc de cap de secció administrativa, per concurs de mèrits. [2016/6137]  
Acord de la Junta de Govern Local, de data 19 de juliol de 2016, pel qual s'aproven les bases específiques que regiran la convocatòria pel sistema de concurs de mèrits per a la provisió del lloc de treball de cap de secció administrativa.  
En el Butlletí Oficial de la Província d??Alacant número 141, de data 25 de juliol de 2016, s'han publicat íntegrament les bases que han de regir la convocatòria per a la provisió d'un lloc de treball de cap de secció administrativa (codi RLT 121-01/04), de naturalesa funcionarial, enquadrat dins de l'escala d'administració general, grup C, subgrups C1/A2.  
El termini de presentació de sol·licituds serà de 20 dies hàbils, a comptar des de l'endemà de la publicació d'aquest acord en el Boletín Oficial del Estado.  
Els successius anuncis referents a aquesta convocatòria, quan siga procedent de conformitat amb les bases, es faran públics en el Butlletí Oficial de la Província d'Alacant així com en el tauler d'edictes de l'Ajuntament d'Almoradí.  
  
Almoradí, 25 de juliol de 2016.- L'alcalde president: Jaime Pérez Pacheco.
Diari Oficial de la Generalitat Valenciana


Sumari del DOGV 7938, del 16-12-2016 (2016/10345)

Informació pública de l'actualització de tarifa de subministrament d'aigua potable en alta que abasteix les poblacions de Villanueva de Castellón, Senyera, Manuel i l'Ènova, per a l'any 2016.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/10884


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament d'aigua potable en alta que abasteix les poblacions de Villanueva de Castellón, Senyera, Manuel i l'Ènova, per a l'any 2016. [2016/10348]  
S'informa, per a general coneixement que, en relació amb la sol·licitud de modificació de tarifes de subministrament domiciliari a alta Manuel i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable   
   
 Aigua en alta  
Quota consum Euros/m³  
   
 0,1747  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 14 de desembre de 2016.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 7823, del 07-07-2016 (2016/4567)

Informació pública de l'acord de transformació de la cooperativa en societat de responsabilitat limitada.
---------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4567


Organisme emissor
:   Col·legi Mercurio, COOP V.

Tipus de document
:   Anunci

Informació pública de l'acord de transformació de la cooperativa en societat de responsabilitat limitada.  
 [2016/4567]  
En compliment del que disposa la legislació vigent, es fa públic que la cooperativa amb inscripció V-444 i CIF P96938573, en Assemblea General extraordinària i universal de 25 de febrer de 2016, va acordar, per decisió unànime, dur a terme la seua trasnformació en societat de responsabilitat limitada amb la denominació 14 Doble Par Inversiones, SL, l'objecte social de la qual passa a ser la intermediació, compravenda, arrendament i subarrendament no financer de finques i immobles de qualsevol classe.  
  
València, 3 de juny de 2016.- El president del Consell Rector: Vicente Ramón Coret Cabañes.
Diari Oficial de la Generalitat Valenciana


Sumari del DOGV 7869, del 09-09-2016 (2016/6925)

Informació pública de l'expedient de revisió de l'autorització ambiental integrada de les instal·lacions amb emplaçament en el polígon industrial La Mina de Nules (Castelló).
------------------------------------------------------------------------------------------------------------------------------------------------------------------------------

### Dades del document

Número de DOGV
:   7869

Data del DOGV
:   09-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6925


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de revisió de l'autorització ambiental integrada de les instal·lacions amb emplaçament en el polígon industrial La Mina de Nules (Castelló). [2016/6925]  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 019/16 IPPC, relatiu a Cerfrit, SA, amb CIF P36692813 i domicili en el polígon industrial La Mina, sector II, parcel·la 1 de Nules (Castelló), que té com a objecte la revisió de l'autorització ambiental integrada de les instal·lacions d'una indústria de fabricació de frites per a esmalts i colors ceràmics.  
Peticionari: Cerfrit, SA.  
Emplaçament: polígon industrial La Mina, sector II, parcel·la 1 de Nules (Castelló).  
Projecte: revisió de l'autorització ambiental integrada d'una indústria de fabricació de frites per a esmalts i colors ceràmics conforme al document de conclusions de les millors tècniques disponibles per al sector vidre publicat en el Diario Oficial de la Unión Europea el 8 de març de 2012 amb número 134/2012.  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, 77 de València i en l'Ajuntament de Nules (Castelló), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 24 d'agost de 2016.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 7906, del 28-10-2016 (2016/8482)

RESOLUCIÓ de 24 d'octubre de 2016, del Rectorat, per la qual nomena funcionari de carrera de la Universitat Jaume I Manuel Nebot Granell, com a conseqüència d'un expedient de permuta.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8482


Data del document
:   24-10-2016

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * funcionari

RESOLUCIÓ de 24 d'octubre de 2016, del Rectorat, per la qual nomena funcionari de carrera de la Universitat Jaume I Manuel Nebot Granell, com a conseqüència d'un expedient de permuta. [2016/8482]  
En virtut del procediment de permuta i nomenat com a funcionari de carrera de la Universitat Jaume I de Castelló, com a tècnic especialista de biblioteca, escala tècnica bàsica de biblioteca, grup C1 de titulació, Manuel Nebot Granell, amb DNI 88864922D, per la Resolució d'aquest rectorat de data 17 d'octubre de 2016, és procedent fer públic aquest nomenament.  
  
Castelló de la Plana, 24 d'octubre 2016.- El rector: Vicent Climent Jordà.
Diari Oficial de la Generalitat Valenciana


Sumari del DOGV 7876, del 19-09-2016 (2016/7049)

Convocatòria de huit places d'agent de la policia local, grup C, subgrup C2.
----------------------------------------------------------------------------

### Dades del document

Número de DOGV
:   7876

Data del DOGV
:   19-09-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7049


Data del document
:   31-08-2016

Organisme emissor
:   Ajuntament de l'Eliana

Tipus de document
:   Anunci

Correcció d'errades

 Descriptors 

:   * Eliana, l'
    * concurs administratiu

Convocatòria de huit places d'agent de la policia local, grup C, subgrup C2. [2016/7049]  
En el Butlletí Oficial de la Província de València número 69, de 13 d'abril de 2016, van ser inserides les bases que han de regir el procés selectiu per a cobrir en propietat, pel sistema de concurs oposició, huit places d'agents de la policia local (sis pel torn lliure i dos pel torn de mobilitat), aprovades per la Resolució d'Alcaldia número 479/2016, de 24 de febrer, i en el Butlletí Oficial de la Província de València número 166, de 29 d'agost de 2016, es fa públic que han sigut estimats parcialment els recursos interposats respecte al límit d'edat, assenyalat per la Llei 3/2016, de 23 de març, de la Generalitat, es rectifica la valoració de mèrits per al torn de mobilitat i es desestima el relatiu a la composició del tribunal, i al mateix temps es rectifiquen errors en la base 8ª.  
  
  
Aquestes places disposen de les característiques següents:  
- Grup C, subgrup C2, classificació: escala d'administració especial, subescala serveis especials.  
- Nombre de vacants: 8. Denominació: agents de la policia local.  
- Torn: 6 pel torn lliure, i 2 pel torn de mobilitat.  
  
El termini de presentació de sol·licituds serà de 20 dies naturals a comptar des de l'endemà de la inserció d'aquest anunci en el Diari Oficial de la Comunitat Valenciana.  
  
Els successius anuncis derivats d'aquesta convocatòria, excepte la llista provisional i definitiva de persones admeses i excloses, que es publicaran en el Butlletí Oficial de la Província de València, seran inserits en el tauler d'anuncis de l'Ajuntament i en la xarxa telemàtica municipal (pàgina web oficial: leliana.es).  
  
L'Eliana, 31 d'agost de 2016.- L'alcaldessa accidental (regidora delegada de Recursos Humans): Marta Andrés Peiró.
Diari Oficial de la Generalitat Valenciana


Sumari del DOGV 7737, del 09-03-2016 (2016/1526)

Decret de 29 de febrer de 2016, del president, pel qual es publica l'encàrrec de gestió de les sancions administratives a l'ordenança de protecció d'imatge de la ciutat de l'Ajuntament de Sant Vicent del Raspeig en Suma Gestió Tributària.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7737

Data del DOGV
:   09-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1526


Data del document
:   29-02-2016

Organisme emissor
:   Diputacio d'Alacant. Suma. Gestio Tributària

Tipus de document
:   Decret

Decret de 29 de febrer de 2016, del president, pel qual es publica l'encàrrec de gestió de les sancions administratives a l'ordenança de protecció d'imatge de la ciutat de l'Ajuntament de Sant Vicent del Raspeig en Suma Gestió Tributària. [2016/1526]  
En compliment del que disposa l'article 7 del Reial Decret Legislatiu 2/2004, de 5 de març, pel qual s??aprova el Text Refós de la Llei reguladora de les hisendes locals i l'article 15 de la Llei 30/1992 de Règim Jurídic de les Administracions Públiques i del Procediment Administratiu Comú, es publica l'acceptació, mitjançant decret del president de la Diputació Provincial de data 29 de febrer de 2016, de la delegació i l'encàrrec efectuats per l'ajuntament que a continuació es detalla, en matèria de gestió i recaptació de determinades sancions administratives, les condicions generals de la qual aprovades pel Ple provincial, en sessió de data 1 d'octubre de 2009, s'han publicat en el Butlletí Oficial de la Província d??Alacant número 208, de data 2 de novembre de 2009.  
  
Sancions per l??incompliment de deures, prohibicions o limitacions continguts en les ordenances municipals i en la normativa legal corresponent.  
  
Sant Vicent del Raspeig  
Ordenança de protecció de la imatge de la ciutat.  
  
L'encàrrec i la delegació realitzada a favor d'aquesta Diputació Provincial pel municipi de Sant Vicent del Raspeig entrarà en vigor l'endemà de la publicació en el Butlletí Oficial de la Província d'Alacant per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, i ho comunica a l??altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 29 de febrer de 2016.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7929, del 01-12-2016 (2016/9611)

CORRECCIÓ d'errades de la Resolució de 23 de novembre de 2016, de la Conselleria d'Educació, Investigació, Cultura i Esport, per la qual s'autoritza el centre privat d'Educació Secundària La Malvesia, de Llombai, per a impartir un cicle formatiu en la modalitat de semipresencial o a distància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/9611


Data del document
:   01-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 23 de novembre de 2016, de la Conselleria d'Educació, Investigació, Cultura i Esport, per la qual s'autoritza el centre privat d'Educació Secundària La Malvesia, de Llombai, per a impartir un cicle formatiu en la modalitat de semipresencial o a distància. [2016/9611]  
S'ha advertit una errada en la publicació de la disposició esmentada (DOGV 7927, 29.11.2016), que s'esmena tot seguit:  
  
En el resolc primer,  
On diu:  
« Una unitat del primer curs del cicle formatiu de grau superior del títol de Tècnic Superior en Assessoria de Paisatgisme i Medi Natural en el curs 2016-2017.  
 Una unitat de segon curs del cicle formatiu de grau superior del títol de Tècnic Superior en Assessoria de Paisatgisme i Medi Natural en el curs 2017-2018.»;  
  
Ha de dir:  
« Una unitat del primer curs del cicle formatiu de grau superior del títol de Tècnic Superior en Paisatgisme i Medi Rural en el curs 2016-2017.  
 Una unitat de segon curs del cicle formatiu de grau superior del títol de Tècnic Superior en Paisatgisme i Medi Rural en el curs 2017-2018.»
Diari Oficial de la Generalitat Valenciana


Sumari del DOGV 7944, del 27-12-2016 (2016/10516)

Informació pública del projecte d'ordre per la qual es regula l'acció concertada per la prestació de serveis a les persones en l'àmbit sanitari.
------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/10645


Data del document
:   20-12-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública del projecte d'ordre per la qual es regula l'acció concertada per la prestació de serveis a les persones en l'àmbit sanitari. [2016/10710]  
A fi de donar publicitat al projecte d'orde de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari, s'obri un període de informació pública durant un termini de set dies, al reduir-se els terminis per urgència, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell; l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius, i l'article 133.2 de la Llei 39/2015, d'1 d'octubre, del procediment administratiu comú de les administracions públiques.  
  
El text del projecte pot consultar-se en la pàgina web de la Conselleria de Sanitat Universal i Salut Pública, www.san.gva.es.  
  
València, 20 de desembre de 2016.- El director general de Recursos Humans i Econòmics: Justo Herrera Gómez
Diari Oficial de la Generalitat Valenciana


Sumari del DOGV 7765, del 21-04-2016 (2016/2463)

CORRECCIÓ d'errades de la Resolució de 4 de desembre de 2015, de la Universitat Miguel Hernández d'Elx, per la qual es convoca concurs de mèrits per a la provisió de llocs de treball vacants del grup A/C, subgrup A2/C1, administració general, lloc gestor d'unitat administrativa. Referència 2486/15.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2463


Data del document
:   12-04-2016

Organisme emissor
:   Universitat Miguel Hernández d'Elx

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 4 de desembre de 2015, de la Universitat Miguel Hernández d'Elx, per la qual es convoca concurs de mèrits per a la provisió de llocs de treball vacants del grup A/C, subgrup A2/C1, administració general, lloc gestor d'unitat administrativa. Referència 2486/15. [2016/2463]  
Advertida omissió de text en la publicació en el Diari Oficial de la Comunitat Valenciana número 7684, de 23 de desembre de 2015, de la Resolució rectoral de data 4 de desembre de 2015, per la qual es convoca concurs de mèrits per a la provisió llocs de treball vacants del Grup A/C, subgrup A2/C1, administració general, lloc gestor d'unitat administrativa, referència 2486/15, concretament en la pàgina 32800, es procedeix esmenar-la en el sentit que segueix:  
  
En l'annex I, requisits i característiques dels llocs vacants convocats.  
  
On diu:  
«Funcions:  
Les funcions generals establides per als grups A/C, subgrups A2/C1 (tècnics mitjans), en l'acord adoptat pel Consell de Govern, reunit en data 27 de gener de 2015, pel qual s'aproven les funcions corresponents als llocs de treball de l'estructura vertical de la relació de llocs de treball del personal d'administració i serveis de la Universitat Miguel Hernández d'Elx, i s'inclouen les funcions de direcció i coordinació d'equips de treball»;  
  
  
Ha de dir:  
«Funcions:  
Les funcions generals establides per als grups A/C, subgrups A2/C1 (tècnics mitjans), en l'acord adoptat pel Consell de Govern, reunit en data 27 de gener de 2015, pel qual s'aproven les funcions corresponents als llocs de treball de l'estructura vertical de la relació de llocs de treball del personal d'administració i serveis de la Universitat Miguel Hernández d'Elx, i s'inclouen les funcions de direcció i coordinació d'equips de treball, i les corresponents a la coordinació de l'activitat exercida en els departaments, facultats, escoles i instituts del campus amb les del Centre de Gestió».  
  
  
Elx, 12 d'abril de 2016.- El rector: Jesús Tadeo Pastor Ciurana.